CELEX: 62010TN0478
Language: mt
Date: 2010-10-04 00:00:00
Title: Kawża T-478/10: Rikors ippreżentat fl- 4 ta’ Ottubru 2010 — Département du Gers vs Il-Kummissjoni

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/49
            
         Rikors ippreżentat fl-4 ta’ Ottubru 2010 — Département du Gers vs Il-Kummissjoni
   (Kawża T-478/10)
   ()
   2010/C 346/95
   Lingwa tal-kawża: il-Franċiż
   
      Partijiet
   
   
      Rikorrent: Département du Gers (Auch, Franza) (rappreżentanti: S. Mabile u J.-P. Mignard, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni tal-Kummissjoni Ewropea 2010/419/UE, tat-28 ta’ Lulju 2010, li tawtorizza t-tqegħid fis-suq ta’ prodotti li jinkludu qamħirrun modifikat ġenetikament Bt11 (SYN-BTØ11-1) jew prodotti li jinkudu dan il-qamħirrun skont ir-Regolament (KE) Nru 1829/2003 tal-Parlament Ewropew u tal-Kunsill;
            
         
               —
            
            
               tikkundanna lill-Kummissjoni għall-ispejjeż kollha.
            
         
      Motivi u argumenti prinċipali
   
   Ir-rikorrent, dipartiment Franċiż b’densità agrikola għolja li jkabbar il-qamħirrun fuq uċuh kbar ta’ art, jitlob l-annullament tad-Deċiżjoni tal-Kummissjoni 2010/419/UE li tawtorizza t-tqegħid fis-suq ta’ qamħirrun modifikat ġenetikament jew prodotti li jinkludu dan il-qamħirrun.
   Insostenn tar-rikors tiegħu, ir-rikorrent iressaq żewġ motivi bbażati:
   
               —
            
            
               fuq eċċezzjoni ta’ illegalità fir-rigward tar-Regolament (KE) Nru 1829/2003, tal-Parlament Ewropew u tal-Kunsill, tat-22 ta’ Settembru 2003, dwar ikel u għalf modifikat ġenetikament (1), li abbażi tiegħu kienet ġiet adottata d-deċiżjoni kkontestata, sa fejn:
               
                           —
                        
                        
                           ir-Regolament Nru 1829/2003 jikser il-prinċipju ta’ ekwilibriju istituzzjonali, inkwantu i) il-Parlament Ewropew ma għandux setgħat fil-proċedura ta’ awtorizzazzjoni, filwaqt li l-Kummissjoni għandha setgħa wisq importanti u ii) l-Istati Membri jitħallew mingħajr marġni ta’ diskrezzjoni;
                        
                     
                           —
                        
                        
                           ir-Regolament Nru 1829/2003 jikser il-prinċipju ta’ prekawzjoni, inkwantu huwa ma jieħux biżżejjed inkunsiderazzjoni t-theddid li jqum minħabba l-prodotti tal-ikel u l-għalf għall-annimali modifikati ġenetikament għas-saħħa tal-bniedem, għall-ambjent, għall-agrikultura u għall-annimali mrobbija;
                        
                     
                           —
                        
                        
                           ir-Regolament Nru 1829/2003 jikser id-drittijiet tal-konsumaturi, minn naħa billi ma jipprovdi għal ebda miżura li tippermetti lill-konsumaturi jkunu informati li l-annimali kkonsmati ġew magħlufa b’GMOs u, min-naħa l-oħra, billi jippermetti infomazzjoni materjalment żbaljata fuq in-nuqqas ta’ GMOs fil-prodotti li madankollu jinkludu qamħirrun GMO b’rata ta’ kompożizzjoni ta’ inqas minn 0,9 %;
                        
                     
         
               —
            
            
               fuq illegalità tad-deċiżjoni kkontestata:
               
                           —
                        
                        
                           għal nuqqas ta’ motivazzjoni li jikkostitwixxi ksur tal-forom sostanzjali, inkwantu d-deċiżjoni tal-Kummissjoni sempliċement tirreferi għall-opinjoni tal-Awtorità Ewropea dwar is-Sigurtà fl-Ikel (iktar ’il quddiem, l-“AESI”);
                        
                     
                           —
                        
                        
                           għal inkompetenza negattiva li tikkostitwixxi abbuż tal-proċeduri, peress li l-Kummissjoni naqset milli teżerċita s-setgħa diskrezzjonali tagħha;
                        
                     
                           —
                        
                        
                           għal ksur tal-prinċipju ta’ prekawzjoni, peress li l-metodi ta’ evalwazzjoni użati mill-AESI ma humiex kompleti u peress li l-evalwazzjoni tal-qamħirrun Bt11 hija wisq inċerta;
                        
                     
                           —
                        
                        
                           għal ksur tad-drittijiet tal-konsumaturi minħabba n-nuqqas ta’ ttikkettjar tal-annimali magħlufa bil-qamħirrun Bt11 kif ukoll minħabba n-nuqqas ta’ trasparenza rigward il-prodotti li jinkludu inqas minn 0,9 % ta’ qamħirrun Bt11.
                        
                     
         
      (1)  ĠU Edizzjoni Speċjali bil-Malti, Kapitolu 13, Vol. 32, p. 432